Neuenburgersee
Nöiäburgersee
center|300px|mini|Abestimmig am NöieburgerseeBlick vor Arteplage Richtig Auvernier Date Name:  NöieburgerseeLac de NeuchâtelLage:  RomandieFlächi:  217,9 km²maximale Tiefi:  152 mRuminhalt: 14 km³Zueflüss:  Zihl, La Mentue, L'Areuse,  BroyekanalAbflüss:  ZylkanalHöchi: (m ü. M.)  429 mGrösseri Stedt am Ufer:  Yverdon-les-Bains, Nöieburg, Estavayer-le-LacBsungerheite:  dr gröscht Schwizer See,wo ganz ir Schwiz isch Charte center|300px|mini|d Laag vom Nöieburgersee
Dr Nöieburgersee, oder uf Französisch: Lac de Neuchâtel, isch mit erer Flächi vo 217,9 Kwadratkilometer dr gröschti See, wo vouständig ir Schwyz ligt. Är ligt i de Kantöön Nöieburg, Fryburg, Waadt u Bärn.
Geografy
D Houptzueflüss sy d Areuse, wo dur d Areuseschlucht us em Jura abechunt und bim Dörfli Areuse i See mündet, d Zyyl (französisch: Thielle) u der Broyekanal, wo vom Murtesee här chunt. Dr Abfluss isch der Zyylkanal (Canal de la Thielle), wo i Bielersee goot. Zäme mit em Murtesee dient der See aus Usglychsbecki, wenn d Aare, wo i Bielersee mündet, hööchs Wasser het. Wenn der Bielersee ufgstout wird, fliesst s Wasser im Zyylkanal und im Broyekanal drum obsi i Nöieburger- und Murtesee zrügg.
Dr Nöieburgersee isch 38,3 Kilometer lang u a der breiteschte Schtöu 8,2 Kilometer breit. Dr See isch maximal 152 Meter töif u sy Wasserinhaut betreit rund 14,0 km³. Ds Yzugsgbiet isch 2670 km² gross.
A sym nördliche Ufer ligt d Stadt Nöieburg, wo nem der Name het ggä, am weschtliche Ände d Stedtli Yverdon-les-Bains u Grandson. Am Südufer ligt ds mittuauterliche Stedtli Stäffis am See (französisch: Estavayer-le-Lac).
Em See noo hets grossi Naturschutzpiet, s gröschte isch d Grande Cariçaie, e wärtvolli Riet- und Wasserlandschaft, wo 30 Kwadratkilometer gross isch und es rychs Biotop isch; dr Nordteil drvo isch s Fanel; d Naturkundler schetze es gäb im ganze Piet öppe 800 Pflanzeaarte und 10'000 Dieraarte.Webseite vom Verein Association de la Grande Cariçaie
Turismus
Für usswärtigi Psuecher attraktiv isch d Region vom Nöieburgersees, wüu me uf em mit Schiff cha fahre und ganz bsungers wäge de Wybärge am Jura-Südfuess. Aapflanzt wärde Chasselas u Pinot Noir (Blauburgunder) u hier entsteit dr internationau bekannti Oeil-de-Perdrix. Wanderwäg u Radwanderwäg führe dür d Wybärge u di chlyne Winzerdörfer oder direkt am Seeuefer entlang. Ou kulinarisch het d Region öppis z biete.
Uf em See sind es baar vo de Schauplätz vo der grosse Schwiizer Landesuusstellig Expo.02 gsi.
Gschicht
Am See hei i der Urzyt Möntsche i Seeufersidlige gläbt, wo d Archäolooge ungersuecht hei. Die ghöre zum Wälterb vo der UNESCO.
Sehenswürdigkeite (Uswau)
Wanderig i der Areuseschlucht
s Schloss vo Nöieburg
d Burg vo Yverdon
Menhire vo Clendy (Yverdon)
Pfaubouerdorf (Gletterens)
Naturschutzgebiet "La Sauge" (Cudrefin)
Centre Dürrenmatt (Nöieburg, erbout vom Mario Botta)
Musée de l'Areuse (Boudry)
s Museum Laténium (Hauterive)
Fröschmuseum (Estavayer)
Literatur
Weblink
Website zu der Schifffahrt uf em Nöieburgersee uf neuchateltourisme.ch
Fuessnoote
Kategorie:See (Schwiiz)
Kategorie:Wälschschwyz
Kategorie:Geografii vom Kanton Neueburg
Kategorie:Geografii vom Kanton Waadt
Kategorie:Geografii vom Kanton Fryburg
Kategorie:Geografii vom Kanton Bärn
Kategorie:Nöieburg